1967R0422 — SL — 05.02.2005 — 031.003

Ta dokument je mišljen zgolj kot dokumentacijsko orodje in institucije za njegovo vsebino ne prevzemajo nobene odgovornosti

spremenjena z:







(*) Ta akt ni bil nikoli objavljen v slovenščini.









▼B

▼M26

UREDBA SVETA št. 422/67/EGS, št. 5/67/EURATOM

z dne 25. julija 1967

o določitvi prejemkov predsednika in članov Komisije, predsednika, sodnikov, generalnih pravobranilcev in sodnega tajnika Sodišča Skupnosti, predsednika, sodnikov, generalnih pravobranilcev in sodnega tajnika Sodišča prve stopnje ter predsednika, članov in sodnega tajnika Sodišča za uslužbence Evropske unije

▼B







SVET EVROPSKIH SKUPNOSTI JE ob upoštevanju Pogodbe o ustanovitvi enotnega Sveta in enotne Komisije Evropskih skupnosti ( 1 ), in zlasti člena 6 Pogodbe, ter členov 20 in 21 Protokola o privilegijih in imunitetah Evropskih skupnosti ( 2 ); ker mora Svet določiti plače, dodatke in pokojnine predsednika in članov Komisije ter predsednika, sodnikov, generalnih pravobranilcev in sodnega tajnika Sodišča ES, skupaj s katerim koli plačilom, ki se izvrši namesto nadomestila; SPREJEL NASLEDNJO UREDBO:







Člen 1

Člani Komisije in člani Sodišča ES so od datuma začetka službovanja do zadnjega dne v mesecu, v katerem prenehajo z opravljanjem svoje funkcije, upravičeni do osnovne plače, družinskih dodatkov in drugih prejemkov.

▼M25

V tej uredbi se izvenzakonske skupnosti štejejo kot zakonska skupnost, če so izpolnjeni vsi pogoji, navedeni v členu 1(2)(c) Priloge VII h Kadrovskim predpisom za uradnike Evropskih skupnosti. Neporočeni partner člana ali nekdanjega člana se v sistemu zdravstvenega zavarovanja šteje kot njegov zakonec, če so izpolnjeni pogoji iz točk (i), (ii) in (iii) odstavka (2)(c) navedenega člena.

▼M8

Člen 2

1. Osnovna mesečna plača članov Komisije je enaka znesku, ki ga dobimo z izračunom naslednjih odstotkov osnovne plače uradnika Evropskih skupnosti na ►M25 tretji stopnji v razredu 16 ◄ :







Predsednik 138 % Podpredsednik 125 % Drugi člani 112,5 %

2. Osnovna mesečna plača članov Sodišča je enaka znesku, ki ga dobimo z izračunom naslednjih odstotkov osnovne plače uradnika Evropskih skupnosti na ►M25 tretji stopnji v razredu 16 ◄ :







Predsednik 138 % Sodnik ali generalni pravobranilec 112,5 % Sodni tajnik 101 %

▼M25

3. Od 1. maja 2004 do 30. aprila 2006 pa se besedna zveza „tretja stopnja v razredu 16“ iz odstavkov 1 in 2 glasi „tretja stopnja v razredu A* 16“.

▼M8

Člen 3

Člani Komisije in Sodišča so upravičeni do družinskih dodatkov, določenih po analogiji z določbami člena 67 Kadrovskih predpisov in členov 1 do 3 Priloge VII k tem predpisom.

▼B

Člen 4

1. Člani Komisije ali Sodišča ES so upravičeni do dodatka za stanovanje v višini 15 % osnovne plače.

▼M8

2. Člani Komisije prejmejo mesečni dodatek za reprezentančne stroške v znesku:







Predsednik ►M24 1 418,07 EUR ◄ Podpredsednik ►M24 911,38 EUR ◄ Drugi člani ►M24 607,71 EUR ◄

3. Člani Sodišča prejmejo mesečni dodatek za reprezentančne stroške v znesku:







Predsednik ►M24 1 418,07 EUR ◄ Sodnik ali generalni pravobranilec ►M24 607,71 EUR ◄ Sodni tajnik ►M24 554,17 EUR ◄

Predsedujoči sodniki sodnih senatov ►M9 in prvi generalni pravobranilec ◄ med svojim mandatom prejemajo tudi dodatek za posebne dolžnosti v višini ►M24 810,74 EUR ◄ mesečno.

▼M8

4. Dodatki iz odstavka 2 in 3 letno naraščajo, o čemer odloča Svet s kvalificirano večino, ob upoštevanju naraščanja življenjskih stroškov.

Člen 4a

Osnovne plače iz člena 2, družinski dodatki iz člena 3, in dodatki iz člena 4(1) so podvrženi ponderiranju, ki ga določi Svet v skladu s členom 64 in 65 Kadrovskih predpisov za uradnike Evropskih skupnosti zaposlene v Belgiji.

▼M25

Člen 4b

Člen 17 Priloge VII h Kadrovskim predpisom se po analogiji uporablja za predsednika in člane Komisije, predsednika, sodnike, generalne pravobranilce in sodnega tajnika Sodišča ter za predsednika, člane in sodnega tajnika Sodišča prve stopnje.

▼B

Člen 5

Ob nastopu službe in ob prenehanju službovanja je član Komisije ali Sodišča ES upravičen do:

(a) dodatka za preselitev v višini dvomesečne osnovne plače ob nastopu službe in dodatka za odselitev v višini enomesečne osnovne plače ob prenehanju službovanja;

▼M4

(b) povračilo potnih stroškov, ki jih je član Komisije ali Sodišča plačal zase ali za člane svoje družine ter povračilo stroškov selitve njegovih osebnih stvari in pohištva, skupaj z zavarovanjem proti običajnemu tveganju (tatvina, rop, požar).

▼B

Če se mu trajanje mandata obnovi, ni upravičen do nobenega dodatka iz tega člena. Prav tako do njega ni upravičen, če je imenovan za člana druge institucije Skupnosti in ima ta institucija začasni sedež v mestu, v katerem je pred tem moral prebivati zaradi službovanja in v času novega imenovanja še ni opravil preselitve.

Člen 6

Član Komisije ali Sodišča ES, ki mora v okviru svojih službenih dolžnosti odpotovati iz začasnega sedeža svoje institucije, je upravičen do:

(a) povračila potnih stroškov;

(b) povračila hotelskih stroškov (samo za sobo, storitev in davke);

▼M11

(c) dnevnice, ki za vsak celoten dan odsotnosti znašajo do 105 % vrednosti dnevnic, kot jo določajo Kadrovski predpisi za uradnike Evropskih skupnosti ►M25 ————— ◄ na službeni poti.

▼B

Člen 7

▼M8

1. Tri leta od prvega dne v mesecu, ki sledi mesecu izteka mandata, bivši član Komisije ali Sodišča prejema prehodno mesečno nadomestilo, določeno v skladu z naslednjimi določbami:

— 40 % osnovne plače, ki jo je prejemal ob prenehanju službovanja, če je služboval manj kot dve leti,

— 45 % iste plače, če je to obdobje daljše od dveh let, a krajše od treh;

— 50 % iste plače, če je to obdobje daljše od treh let, a krajše od petih;

— 55 % iste plače, če je to obdobje daljše od petih let, a krajše od desetih;

— 60 % iste plače, če je to obdobje daljše od desetih let, a krajše od petnajstih;

— 65 % iste plače v drugih primerih.

▼B

2. Upravičenost do tega nadomestila preneha, če se nekdanji član Komisije ali Sodišča ES ponovno zaposli v eni od institucij Skupnosti ali ob njegovi smrti. V primeru ponovne zaposlitve se dodatek plačuje do datuma, ko nastopi službo; v primeru smrti pa se opravi zadnje izplačilo za mesec, v katerem je nastopila smrt.

3. Če v tem triletnem obdobju zadevna oseba sprejme novo pridobitno delo, se od nadomestila odbije znesek, za katerega je njegova bruto mesečna plača (t.j. pred odbitkom davkov) skupaj z nadomestilom iz odstavka 1, večja od plačila pred odbitkom davkov, ki ga je prejemal kot član Komisije ali Sodišča ES po členih 2, 3 in 4(1). Pri izračunu zneska plačila, prejetega za to novo delo, se vštejejo vse oblike plačil razen tistih, ki pomenijo povračilo stroškov.

4. Od dneva, ko je prenehal službovati dalje in v primeru kakršnih koli sprememb svojega finančnega stanja, mora član Komisije ali Sodišča ES vsako leto 1. januarja predsedniku institucije, v kateri je bil prej zaposlen, prijaviti vse oblike plačil, ki jih prejema za svoje storitve, razen povračila stroškov.

Dodatno plačilo, ki ga je zakonito prejemal nekdanji član med opravljanjem funkcije člana Komisije ali Sodišča ES, se ne odbije od začasnega nadomestila.

Ta prijava mora biti opravljena v dobri veri in je deležna zaupne obravnave. Podatkov v njej se ne sme uporabljati drugače kot za namene te uredbe in se je ne sme posredovati tretjim osebam.

▼M8

5. V celotnem obdobju treh let, omenjenem v odstavku 1, je bivši član Komisije ali Sodišča upravičen do družinskih dodatkov, predvidenih v členu 3.

▼B

Člen 8

1. Po prenehanju službovanja so člani Komisije ali Sodišča ES upravičeni do življenjske pokojnine, ki se začne izplačevati z dnem, ko dosežejo starost petinšestdeset let.

2. Vendar lahko zahtevajo, da se jim pokojnina začne izplačevati od starosti šestdeset let naprej. V tem primeru se za pokojnino uporabljajo spodaj navedeni koeficienti:

▼M4







60 let 0.70 61 let 0.75 62 let 0.80 63 let 0.87 64 let 0.95

▼B

Člen 9

Znesek pokojnine je ►M25 4,275 % ◄ zadnje prejete osnovne plače za vsako polno leto službovanja in ena dvanajstina te vsote za vsak poln mesec. Največja pokojnina je ►M8 70 ◄ % zadnje prejete osnovne plače.

▼M4

Če je zadevna oseba opravljala različne naloge v Komisiji ali na Sodišču, je plača, ki je osnova za izračun pokojnine, sorazmerna s časom, ki ga je zadevna oseba preživela na posameznem delovnem mestu. Ta odstavek se ne uporablja za člane Komisije ali Sodišča, ki službujejo na dan, ko je ta uredba začela veljati, ali so prenehali službovati pred tem datumom, če le-ti tako želijo.

▼M25

Z odstopanjem od prvega pododstavka znaša pokojnina članov Komisije in Sodišča ES, ki so opravljali funkcijo pred 1. majem 2004, do konca mandata v Komisiji oziroma na Sodišču 4,5 % osnovne plače, nazadnje prejete za vsako dopolnjeno leto opravljanja funkcije.

▼B

Člen 10

Član Komisije ali Sodišča ES, ki zaradi invalidnosti, ki se šteje kot popolna in zaradi katere ni zmožen opravljati delo ter zaradi tega odstopi, ali je prisiljen odstopiti, je od datuma odstopa ali prisilnega odstopa upravičen do naslednjih prejemkov;

(a) Če se invalidnost obravnava kot trajna, je upravičen do življenjske pokojnine, ki se izračuna v skladu z določbami člena 9, in ne sme biti manjša od ►M4 30 ◄ % zadnje prejete osnovne plače. Upravičen je do maksimalne pokojnine, če je nezmožnost posledica invalidnosti ali bolezni, ki je posledica opravljanja službe;

(b) Če je invalidnost začasna, je do svojega okrevanja upravičen prejemati pokojnino v višini ►M4 60 ◄ % zadnje prejete osnovne plače, če je invalidnost ali bolezen posledica opravljanja službe, in ►M4 30 ◄ % v drugih primerih. Ko prejemnik te invalidske pokojnine doseže starost petinšestdeset let ali je invalidsko pokojnino prejemal sedem let, se le-ta spremeni v življenjsko pokojnino, izračunano v skladu z določbami člena 9.

▼M20

Člen 11

Člani Komisije ali Sodišča imajo pravico do dajatev za primer bolezni, poklicne bolezni, nesreče pri delu ter rojstva in smrti po sistemu socialne varnosti, predvidenem v Kadrovskih predpisih za uradnike Evropskih skupnosti.

Prvi odstavek se uporablja tudi za bivše člane Komisije ali Sodišča, ki prejemajo prejemke po sistemu pokojninskega zavarovanja, predvidenem v členu 8, ali prehodno nadomestilo, predvideno v členu 7, ali po sistemu invalidskega zavarovanja, predvidenem v členu 10.

▼M25

Za nekdanje člane Komisije ali Sodišča ES pa veljajo določbe člena 72 Kadrovskih predpisov za uradnike Evropskih skupnosti pod pogojem, da ne opravljajo pridobitnega dela in se ne morejo vključiti v nacionalni sistem zdravstvenega zavarovanja.

▼M20

Kljub temu pa je bivši član Komisije ali Sodišča, ki je funkcijo opravljal vsaj do ►M25 63 ◄ . leta ali pa ima pravico do prejemkov v okviru sistema invalidskega zavarovanja, predvidenega v členu 10, še naprej neomejeno upravičen do dajatev za primer bolezni po sistemu, predvidenem v Kadrovskih predpisih za uradnike Evropskih skupnosti. Če ne prejema prehodnega nadomestila iz člena 7 in ni upravičen do prejemkov iz sistema pokojninskega zavarovanja iz člena 8 ali sistema invalidskega zavarovanja iz člena 10, je bivši član Komisije ali Sodišča dolžan plačati polovico prispevkov, potrebnih za tovrstno zavarovanje. Prispevki se izračunajo na podlagi zadnjega prehodnega nadomestila, prilagojenega tako, da se upoštevajo nadaljnje spremembe.

Bivši član Komisije ali Sodišča, ki je prenehal opravljati funkcijo pred dopolnjenim ►M25 63 ◄ . letom in ki na koncu obdobja, v katerem prejema prehodno nadomestilo iz člena 7, ni upravičen do prejemkov iz sistema pokojninskega zavarovanja iz člena 8 ali sistema invalidskega zavarovanja iz člena 10, lahko še naprej izpolnjuje pogoje za zavarovanje iz drugega in tretjega odstavka tega člena pod pogojem, da ne opravlja pridobitne dejavnosti ►M25 ————— ◄ . V tem primeru mora plačati polni znesek prispevkov, potrebnih za zavarovanje iz člena 72(1) Kadrovskih predpisov za uradnike Evropskih skupnosti. Prispevki se izračunajo na podlagi zadnjega prehodnega nadomestila, prilagojenega tako, da se upoštevajo nadaljnje spremembe.

▼B

Člen 12

Če je za invalidnost ali smrt člana odgovorna tretja oseba, se pravice tega člana ali pravice upravičencev po njem, da sproži pravne postopke proti tretji osebi, prenesejo na Skupnost v obsegu, v katerem so prevzeli obveznosti po tem sistemu pokojninskega zvarovanja.

Člen 13

Ista oseba ne more hkrati prejemati začasnega nadomestila, predvidenega po členu 7, pokojnine, predvidene po členu 8 in pokojnine, predvidene po členu 10. Če je član Komisije ali Sodišča ES upravičen zahtevati dodatek iz naslova več kot ene od teh določb, se uporablja samo določba, ki je za vlagatelja najugodnejša.

Člen 14

Če član Komisije ali Sodišča ES v času službovanja umre, so njegova vdova ali vzdrževani otroci upravičeni do konca tretjega meseca po mesecu, v katerem je nastopila smrt, prejemati plačilo, do katerega bi bil upravičen član Komisije ali Sodišča ES po členih 2, 3 in 4(1).

Člen 15

1. ►M25 Preživeli zakonec in otroci, ki jih je član vzdrževal ob smrti ◄ ali nekdanjega člana Komisije ali Sodišča ES, ki je ob smrti izpolnjeval pogoje za pokojnino, so upravičeni do vdovske oziroma družinske pokojnine.

Ta pokojnina je enaka določenemu odstotku pokojnine, ki ob smrti pripada članu ali nekdanjemu članu Komisije ali Sodišča ES po členu 9, in sicer:







za ►M25 preživelega zakonca ◄ ►M4 60 ◄ % za vsakega otroka, ►M25 če sta mrtva mati ali oče ◄ 10 % za vsakega otroka, če sta mrtva oče in mati 20 %

▼M11

Če pa član Računskega sodišča umre med svojim mandatom,

— je družinska pokojnina za ►M25 preživelega zakonca ◄ enaka 36 % osnovne plače, prejete ob smrti,

— družinska pokojnina za prvega vzdrževanega otroka brez očeta in matere ni manjša od 12 % osnovne plače, prejete ob smrti. V primeru več vzdrževanih otrok brez matere in očeta se skupni znesek družinske pokojnine enakomerno porazdeli med upravičene vzdrževane otroke.

▼B

2. Celoten znesek pokojnin za preživelega družinskega člana ne sme presegati zneska pokojnine člana ali nekdanjega člana Komisije ali Sodišča ES, ki je osnova za izračun. Največji skupni znesek vdovske oziroma družinske pokojnine se razdeli med upravičence v skladu z zgoraj navedenimi odstotki.

3. Vdovske oziroma družinske pokojnine se priznajo s prvim dnem koledarskega meseca, ki sledi datumu smrti; če pa se uporabljajo določbe člena 14, upravičenost nastopi šele prvi dan četrtega meseca, ki sledi datumu smrti.

4. Upravičenost do vdovske oziroma družinske pokojnine za preživelega družinskega člana preneha ob koncu koledarskega meseca, v katerem je upravičenec do pokojnine umrl. Poleg tega upravičenost do družinske pokojnine preneha ob koncu meseca, v katerem je otrok dopolnil starost enaindvajsetih let. Vendar se upravičenost podaljša, če se otrok poklicno usposablja, toda samo do konca meseca, v katerem je dopolnil starost petindvajset let.

Pokojnina se pa še naprej izplačuje vzdrževanemu otroku, ki se zaradi bolezni ali invalidnosti ni zmožen sam preživljati.

5. Če se nekdanji član Komisije ali Sodišča ES poroči in na dan poroke ►M25 izpolnjuje pogoje za pokojnino po tej uredbi, zakonec ◄ in morebitni otroci iz tega zakona niso upravičeni do vdovske oziroma družinske pokojnine, razen če je bila poroka nekdanjega člana Komisije ali Sodišča ES sklenjena najmanj pet ali več let pred njegovo smrtjo.

6. Upravičenost ►M25 preživelega zakonca ◄ do vdovske pokojnine preneha, če se le-ta ponovno poroči. V tem primeru je ►M25 upravičen ◄ do takojšnjega plačila povprečnine v znesku dveh letnih vdovskih pokojnin.

▼M11

7. Kadar član zapusti ►M25 preživelega zakonca ◄ , pa tudi vzdrževane otroke iz prejšnjega zakona ali druge osebe, upravičene po njem, ali kadar zapusti vzdrževane otroke iz različnih zakonov, se znesek celotne pokojnine porazdeli s smiselno uporabo določb členov 22, 27 in 28 Priloge VIII h Kadrovskim predpisom za uradnike.

▼M20

8. ►M25 Preživeli zakonec ◄ ali nepreskrbljeni otroci člana ali bivšega člana Komisije ali Sodišča so upravičeni do dajatev za primer bolezni po sistemu socialne varnosti iz Kadrovskih predpisov za uradnike Evropskih skupnosti, če niso upravičeni do prejemkov iste vrste in istega obsega po kakem drugem sistemu socialne varnosti.

▼B

Člen 16

Član Komisije ali Sodišča ES, ki mu službovanje preneha zaradi hudih kršitev, izgubi vsakršne pravice do začasnega nadomestila ali pokojnine; vendar to ne velja za upravičence po njem.

Člen 17

Če se Svet odloči povečati osnovno plačo, mora hkrati ustrezno povečati stopnje obstoječih pokojnin.

Člen 18

Plačilo prejemkov, predvidenih v tem sistemu pokojninskega zavarovanja, se predvidi v proračunu Skupnosti. Države članice skupno jamčijo za plačilo teh prejemkov v skladu z lestvico za financiranje teh izdatkov.

Člen 19

1. Plačilo zneskov, določenih v členih 2, 3, 4, 5, 11 in 14, se opravi v ►M25 eurih ◄ .

▼M25

2. Zneski, določeni v členih 7, 8, 10 in 15, se ne ponderirajo.

Ti zneski se upravičencem, ki prebivajo v Evropski uniji, izplačajo v eurih na banko v državi prebivališča.

Upravičencem, ki prebivajo zunaj Evropske unije, se pokojnine izplačujejo v eurih na banko v državi prebivališča. Izjemoma se pokojnina lahko izplačuje v eurih na banko v državi, v kateri je sedež institucije, ali v tuji valuti, pretvorjeni po zadnjem deviznem tečaju, ki se uporablja za izvrševanje splošnega proračuna Evropskih skupnosti, v državi prebivališča upokojenca.

▼M22

Člen 19a

Člen 66a Kadrovskih predpisov za uradnike se smiselno uporablja za predsednika in člane Komisije, predsednika, sodnike, generalne pravobranilce in sodnega tajnika Sodišča ter predsednika, člane in sodnega tajnika Sodišča prve stopnje.

▼B

Člen 20

Ta uredba se uporablja za nekdanje člane Komisije Evropske gospodarske skupnosti, Komisije Evropske skupnosti za atomsko energijo, Visokega urada ali Sodišča ES in njihove vzdrževane družinske člane, za katere se v času, ko ta uredba začne veljati, uporabljajo določbe Uredbe Sveta št. 63 (EGS) ( 3 ), Uredba Sveta št. 14 (ESAE) ( 4 ), Odločba posebnega Sveta ministrov (ESAE) ( 5 ) z dne 22. maja 1962 ali Uredba Sveta št. 62 (EGS), 13 (ESAE) ( 6 ).

Člen 21

Uredba, ki določa pogoje in postopek za uporabo davka v korist Skupnosti, velja za člane Komisije in Sodišča ES. Dokler ta uredba ne začne veljati, se uporablja Uredba št. 32 (EGS), 12 (ESAE) ( 7 ).

▼M16

Člen 21a

1. Ob upoštevanju odstavkov 2 in 3 se določbe te uredbe glede predsednika, članov in sodnega tajnika Sodišča ES uporabljajo za predsednika, člane in sodnega tajnika Sodišča prve stopnje.

2. Osnovna mesečna plača predsednika, članov in sodnega tajnika Sodišča prve stopnje je enaka znesku, ki predstavlja naslednji odstotek osnovne plače uradnika Evropskih skupnosti na ►M25 tretji stopnji v razredu 16 ◄ :







predsednik: 112,5 %, člani: 104 %, sodni tajnik: 95 %.

3. Mesečni reprezentančni dodatek iz člena 4(3) znaša:







predsednik: ►M24 607,71 EUR ◄ , člani: ►M24 554,17 EUR ◄ , sodni tajnik: ►M24 471,37 EUR ◄ .

Sodniki, predsedujoči senatom Sodišča, v času svojega mandata prejemajo tudi poseben dodatek na zahtevnost delovnega mesta v višini ►M24 739,47 EUR ◄ mesečno.

▼M25

Člen 21b

1. Členi 14, 15, 16, 17 in 19 Priloge XIII h Kadrovskim predpisom za uradnike Evropskih skupnosti se po analogiji uporablja za predsednika in člane Komisije, predsednika, sodnike, generalne pravobranilce in sodnega tajnika Sodišča ES ter za predsednika, člane in sodnega tajnika Sodišča prve stopnje.

2. Členi 20, 24 in 25 Priloge XIII h Kadrovskim predpisom za uradnike Evropskih skupnosti se po analogiji uporabljajo za upravičence do zneskov, ki se izplačajo po členih 7, 8, 10 in 15.

▼M26

Člen 21c

1. Ob upoštevanju odstavkov 2 in 3 se določbe te uredbe glede predsednika, članov in sodnega tajnika Sodišča ter predsednika, članov in sodnega tajnika Sodišča prve stopnje uporabljajo za predsednika, člane in sodnega tajnika Sodišča za uslužbence.

2. Osnovna mesečna plača predsednika, članov in sodnega tajnika Sodišča za uslužbence je enaka znesku, ki predstavlja naslednji odstotek osnovne plače uradnika Evropskih skupnosti na tretji stopnji razreda 16 (A*16, tretja stopnja, do 30. aprila 2006):

predsednik : 104 %,

člani : 100 %,

sodni tajnik : 90 %.

3. Mesečni dodatek za reprezentančne stroške iz člena 4(3) znaša:

predsednik : 554 EUR,

člani : 500 EUR,

sodni tajnik : 400 EUR.

Predsednik Sodišča za uslužbence in predsedujoči sodnih senatov treh sodnikov v času trajanja svojega mandata poleg tega prejemajo dodatek za posebne dolžnosti v višini 500 EUR na mesec.

▼B

Člen 22

Ta uredba začne veljati od 6. julija 1967 naprej.

Uredba Sveta št. 63 (EGS), 14 (ESAE), odločba posebnega Sveta ministrov Evropske skupnosti za premog in jeklo z dne 22. maja 1962 in Uredba Svetov št. 62 (EGS), 13 (ESAE) se razveljavita, razen člena 20.

Odločba posebnega Sveta ministrov Evropske skupnosti za premog in jeklo z dne 13. in 14. oktobra 1958 ostane v veljavi.

Ta uredba je v celoti zavezujoča in se neposredno uporablja za vse države članice.